
hinterlaſſenen her 55 ste bochbctr übten Frawen 

den HERRN kis = Üp 
— Sic 550 


Aufichuß heer ot ON 
wie auch der gantzen loͤblichen 
Augſpurgiſcher Confeßion zugethanen 
Gemeinde / 
Welche ihres wolverdienten Seelſorgers 
3 todt betrawren: 
Vbergiebet dieſe Leich⸗Sermon / nebenſt trew⸗ 
+  hergiger wuͤntſchung reichen T roſtes 
von GOtt dem Heiligen Geiſte, 


TE der AUTORI! 


bhrſſliche eech Predigt. 

+1 AR Gah) a Te PS N R x 8 

AE 
Exordium I, 


land welcher ons von allem vngluͤck weg: 
raffen / vnd mit frieden in vnſer grabe⸗ 
kaͤmmerlein bringen wil. Er fey für fol: 
che ſeine liebe hochgelobet vnd wider hertz⸗ 


GORI TEI 


IG vorzeiten Kay- 


giment kommen / vnnd 
e dermahl eines ein blut⸗ 

orthel vnterſchreiben 
ſollen / hat er mit groſ⸗ 
ſem ſeufftzen herauß ge⸗ 
brochen vñ geſprochen: 
Hah quam vellem nefcire 


Aij 


Das walte CHriſtus JEſus der liebreiche Hey⸗ 


lich geliebet in alle ewigkeit. AM EN. 


liceras. ach wolte Gt] 


Suetonius in 
Nerone 


Gent] 


Chriftliche Leith - Predigt. zo = 
tzen / eben fo ungern (fag ich) komme auch ich 
dazu daß ich heute predigen ſol. wenn es ks 
ſchens gülte/ wolte ich wuͤnſchen; nicht zwar 


daß ich nicht predigen konte / ſondern daß ich 


nur heut nicht predigen doͤrffke. | 
| Warumb ich ſolches thue / darff ich nicht 
erſt ſagen: es kans ein jeder leicht bey ſich ſelbſt 
ermeſſen. Denn wenn ich jetzund nicht predigen 
doͤrffte / ſo wuͤrde hier an meiner ſtatt noch ſtehen 
vnd ſelbſt predigen der Mann / welcher viel Jahr 
hero an dieſem tage mit groſſem ruhm gepre⸗ 
diget hat: nemlich der Wenland Ehrwuͤrdige 
Achbare vnd Hochgelaͤhrte HERR MaGis re xt 
MELCHIOR MaAroNtus, dieſer Kirchen vnd 
Gemein wolverdienter treufleißiger Seclforger, | 
Ach wie gern ach wie gern mochte ich doch; 
dieſer meiner jetzigen Predigt vberhoben ſeyn. 
Ach Ich weiß faſt nicht / was ich für betruͤbnuͤß 
meines Hertzens reden oder vorbringen ſol. 
Aber wie dem allem / es ſoll vnd muß ges) 
prediget werden. es fol vnd muß dieſem fecligen | * 
Manne ſein letzter Ehren⸗dienſt geleiſtet werden. 
Drumb wil ich im nahmen Gottes nur 
predigen was ich kan / vnd fo viel ich kan. Ich 
il hoffen / was ich nicht kan / daß wird der kon⸗ 
nen / der alles kan / nemlich der allmaͤchtige Sort 
lim Himmel. denſelben wil ich vmb frafftunnd | < 


bepfiano! | 


SS ⅛Dàtä AED Bh 


€ hrifiliche Reid) Predigt. 


Vbenftand des Heiligen Geiſtes anruffen. thut 
Ihr ſolches neben mir / vnd betet ein andaͤchti⸗⸗ 
ges vnd glaͤubiges a 
Vater onferrwe. | 

Hierauff hoͤret an ein kurtzes Leich vnd 
Lehrſpruͤchlein / welches wir jetzund mit einander 
behertzigen vnd betrachten wollen. Vnd wird 
ung daſſelbe beſchrieben beym Propheten Efaía 
am 56. Capitel / mit nachfolgenden worten. 


Je Gerechten werden wegge⸗ 

As xafft für dem Unglück / vnnd 
die richtig fuͤr fich gewandelt haben / 
kommen zum Friede / vnd ruhen in 
joven Kammern. | 

Exordium II. 
Fr leſen von dem Prophe- 
o ten Samuel: alß Ihn dermahlei⸗ 

| 8 nes König Saul bey dem zipffel 

e ſeines Rockes ergrieffen / feyderfelbel ., sam. 15, 
loß geriſſen: vnd habe ſolches etwas ſonderli⸗ v. 26. 
ches vnd wunderliches angedeutet. 

In der nechſt⸗ vergangenen Mitwoch hat 
GO T ſelbſten einen Grieff gethan an den 


lui geiſtli chen 

Chriſtliche Leich⸗Predigt | 

JJ Igeiſtlichen Phropheten⸗Nock bey diefer onfer 

AN Kirchen / vnd durch onperhofften fruͤhzeitigen / 

a doch aber ſeeligen todt / einen vornehmen Zipffel, 

1 fond Ermel davon ab⸗ vnd loßgeriſſen. Ich ver: 

N | (tehe hiedurch den Weyland Ehꝛwuͤrdigen / Achte | 
| bahren vnd Hochgelahrten Henan Magiltrum, 

1 Melchiorem Maronium geweſenen wol verdiente, 

aa Pfarreꝛn vnd Seelſorger dieſer Gemeine. Oge⸗ 

ay wißlich wird dieſer grieff nicht vergebens geſche⸗ 

| hen ſeyn / fondern wird etwas ſonderliches vnd 
wunderliches auff ſich haben. Wer iſt onter 

EL vns / der ſich ober ſolchem rieß vnd grieffe nicht 

a 4 hoͤchlich betruͤbet? 

(i Alß vorzeiten der Apoſtel Paulus feinen 
| abſcheid von den Epheſern genommen / dieſelben 

ER geſegnet vnd geſaget / fie würden fein angeſicht 

| nit wider ſehen / iſt viel wemens vnter jhnen allen 

a 4. worden / find Panlo omb den Halß gefallen 

Si 45.937 oF haben Ihn gekuͤſſet: am allermeiſt betruͤbet ober 

i dem wort daß Ex geſagt / fie würden fein angefich nicht 
wider ſehen. f : 

: Bnferfecliger HERR Magilterhat aud | 
feinen abſchied von ong genommen ond vns ge 3 
ſegnet. Wir werden hinfort fein angeſicht nicht 

miehr (eben. was wir aber kuͤnfftig an deſſen 
ſtadt ſehen werden / iſt leicht zu erachten. es wird 
leider wenig guttes / ſondern nur lauter pares 


5 | , ſein! 


I ChrilidekeidPredigi- 
fein. folten wir vnß nicht auch hertzlich betruͤ⸗ 
‚ben ſolten wir nicht ſchmertzlich weinen? 

O weinet / lieben Leute / weinet! ewer 
trewer⸗trauter Seelſorger iſt hinweg. 


Die Augen ſo fuͤr ewre vnd der gan⸗ 
gen Kirchen wolfarth täglich zu G OT T 
gerichtet geweſen / ſind nu geſchloſſen. 

Det Mund welcher manche ſchoͤne 
Buß⸗Predigt von dieſer Cantzel gethan / vnd 
manchen Hertz⸗erquickendeu troſt in dieſen e⸗ 
lenden angſt⸗ zeiten / euch zugeſchriehen / der iſt 
verblichen. A 
Die Hände ſo bißher eyvrig zu Gott 

auffgehaben / vnd damit in dieſer Kirchen die 

heiligen Sacramenta außgeſpendet worden / 
find erſtarret. 
Die Fuͤſſe ſo bereit geweſen euch in 
2 kranckheiten / in kummer / noth vnd elend zu be. 
ſuchen / die ſind kalt vnd todt. 

Daß ſolches etwas guttes bedeuten (ole / 
wird niemand fagen. oder fo es gleich jemand 
ſagen wolte: wird es doch niemand glauben.“ 
Vrd zwar ſolches fol jetzund etwas weiter auß 
gefuͤhret werden. N . 


Propoſitio 


Chriftliche deich Predigt. 
1 Wollen derowegen erſtlich an⸗ 
hören / was wol der fruͤzeitige To⸗ 
des fall vnſers fecligen HERR 
MAGISTRI MARONII auff ſich 
vnd zu bedeuten haben werde? 
Bnd fo er nichts gutts bedeuten ſolte: 
II. Wollen wir auch nachmals 
vernehmen / was wir bey der Sa⸗ 
chen thun / vnd wie wir vns drein 
ſchicken ſollen? 
Votum 


Du aber / o allerliebſter Heyland HERR 
Jeſu hilff: o HERR laß ales wol gelingen / 
"einen nahmen zu Ehren / vns allen aber zu one 
yee ewigen ſeeligkeit. Amen. oe 
C. primo. 
A we CD) nun enfera erſten vorgenom 
* We menen Lehrpunet belanget / ſo fol ich 
. bey demſelbten berichten / was wol 
OIE der fruͤhzeitige vnverhoffte Todes 
fall onſers ſeeligen HERREN Magiſtri Ma⸗ 
roni AREA ch vnd an haben werde? j 
3 € 


Es get ge het mir mir aber © wie vor zeiten dem 
Propheten Daniel. Alß derſelbe dem Kõnige 
Nebucad⸗Nezar feinen Traum außlegen ſolte / 
vnd aber ſahe / daß er nichts guts bedeuten win 


de / da entſetzt Er fich bey einer ſtunden lang / vnd ſeine 


Ge dancken betruͤbten Ihn. 

f Eben alſo / ſage ich / gehet mirs auch. 
warlich ich entſetze mich. warlich meine Gedan⸗ ; 
cken betruͤben mich. O wie gern wolt Ich jetzund 
fil ſchweigen / wenn ich nur doͤrffte. 20 leider 

Ich muß nur ſagen / was die Warheit iſt. vnd 
zwar ſage Ichs fren offentlich: vnnd wenn ich 
nur konte / wolte ich es mit noch ſtaͤrckerer vnnd 
: ‚höher Stimme fagen. Ich wolf es ſagen / daß 
man es nicht allein hier in der Kirchen / ſondern 

auch in der Stadt: nicht allein in der Stadt / 


42 fonder auch in allen Gaſſen: nicht allein in allen 


Gaſſen / ſondern auch in allen Haͤuſern hören 


mochte. das aber ſage ich / daß wir auff vnſere s 


ſeeligen H ERRI Magiftri Todt nichts an: 
ders zu gewarten haben werden / alß Jammer / 
Jammer vnd Noth. 

O ein trawrige / aber eine wahrhafftige 
vnd ſolche außſage / daran niemand das gering⸗ 
ſte zu zweiffeln hat / denn wir konnen dieſelbe auß⸗ 
fuͤhren vnd erweiſen beides 


1. Mit vielfaltigen? geugnuſſen / | 


vnd auch IL Edo Grunde. | 


B 


Cͤhriſtliche Leich⸗Predigt. 

I. Was anfange die zeugun uͤſſe belanget / ſo 
wir allhie anziehen konnen / können wir dieſelben 
nehmen vnd haben E 

J Theils auß heiliger goͤttlicher 5 
IL Theils auch auß andern Schrifften. 

1, In heiliger Schrifft gehet vnd fiehet bald 
fornen an was der Prophet Eſaias faget : fiche! 
der HERR HERR Zebaoth wird von Jeruſalem. 
vnd Juda nehmen alferley Vorraht / allen Vorraht 
des Brodtes / vnd allen Vorraht des Waſſers / Starcke : 
vnd Kriegs lente / Richter / Propheten / Wahrſager vnd 
Eltiſten / Hauptleute vber funftzig / vnd ehrliche Leute / 
Raͤhte / vnd weiſe Wercklente / vnd kluge Redner: vnd 
wil ihnen Juͤnglinge zu Zuͤrſten geben / vnd Kindiſche 
follen ober fie herrſchen. vnd das Volck wird ſchinde⸗ 
rey treiben einer vber den andern / vnnd ein jeglicher 
ober feinen Nechſten. vnd der Juͤnger wird ſeyn wii} 
der den Alten / vnd ein loſer Mann wider den ehrlichen 

Wie viel Bugluͤck beſchreibet allhier der 
Prophet / das auff den Todt fromer vornehmer 
Leute erfolgen ſolle? verwirrung des Regimen⸗ 

tes. ſchinderey vnd vnterdruckungder Armen. 

ond ſonſten allerley wuͤſtes vnd wildes weſen. | : 
N Abermal ſchreibet Efaias: Zu der zeit wird 
der VEE Rruffen ſeinem Knecht Eltakim / dem Sohn 
Hilkia / vnd wird Ihn zu einem Nagel ſtecken an ei⸗ 
nen feften orth / daß man an Ihn hencke alie Serra | 
ligkeit feines Vaters Hauſes / kind vnd kindes⸗kinder / 


alle | 


RRA 
ade kleine geraͤhte / beyde trinck⸗gefaͤß / vnnd allerley 
ſol der Nagel weggenommen werden / der am feſten 
Ort ſtecket / daß er zerbreche vnd falle / vnd feine Lag 
vmbkomme. 


Eliakim zum feſten Nagel machen / doch aber 


BH. 


ſeyten⸗ſpiel. Zu der zeit / ſpricht der Herr gebaoth / = 


Ela. 32. v. 20, 


weggerafft 2 fo muß freylich auff ihren Todt 
nichts anders alß vngluͤck folgen. 


grauen Haaren in der Gruben liegen vnnd fau⸗ 
len wurde / daß ſich alßdenn das Vngluͤck mit 
hauffen finden wuͤrde. Seem an | 
E Sonſten findet man auch / daß Stillico | 
ſein fromer Grafe / von dem Lehrer Ambroſio . 
offt geſagt: hoc viro moriente inter itus Iralie th 

fubfequetur: wenn der Mañ das Haupt legen wird / 
ſo wird es gantz Italia mit groſſem ſchaden erfahren. j 

Wie offt lieſet man auch vondem Herren, 
Luthero / daß er ſich habe hören laſſen? well erleb⸗ 
te / ſolte es mit Deutfchland nicht noth haben wenn Er 
aber Todt fein wuͤrde / alßdenn ſolte man ſich vorſehen. 
= 3 EAS Jener 


— 


Epriftliche Leich⸗Predigt 

Jener frome Mann hat cuch cin Spuch⸗ 

wort gehabt: Wenn der fehene Weitzen außgele⸗ 

ſen if: kan GYtt hernach mit den Sprewen ein deſto 

gröſſer Fewer anzuͤnden. 2 
Siehe ſo vielfaltige Zeugnuͤſſe haben 

wir / daß wir ons bey dem betruͤbten 

Trawer⸗ vnnd Todes: fall vnſers fecligen 

HERAN Magiltri wenig guttes zu 

: verſehen. „„ . 
II. Wir können aber auch viel⸗ 

faltige argumenta vnd Grunde haben / vnd fón. 
nen dieſelben nehmen pes 


IT. theils von den Ehren Tituln. 
2. theils von ei EN frome 
f 


5 euthe. 
I. Frome gottfuͤrchtige Hertzen führenden 
ruhmwuͤrdigen Ehren⸗Titul / daß fie Saulen 
Rs des Landes genennet werden: wie ſolches im 
175. Dialm Davids zu ſehen iſt. 

8 Bey dem Propheten Ezechiele werden ſie 
Mauren genennet/ welche wider den Rieß ſte⸗ 
Dag O t / für das Land daß Ers nicht 
verderbe : A | 
ja Freylich find fie Saulen. Freylich find 
fie Mauren. „ a 
; Alß GOTT vorzelten feinen Zorn ober 
das Bole Israel außgieſſen wolte: war Die: 


ſes eine ſtarcke Saule vnd fefte Maure. Er hielt G Ort i 


Pal, 75. v. 4. 


Ezech. 22. v. 30 


iii Bei, Predigt ? 
zem Gebeth ſo ſtarck 
vnd ſagen muſte: 


machen. 

Es ſtellet ſich S O T T nicht anders / als 
wenn ſhm feine zornige Hande von Moſe ge⸗ 
bunden waͤhren / daß Er damit nicht ¿nicolas 
gen konte. 

Ein ſolche Saule / ein ſolche Maure / ift; 
auch enfer ſeeliger HE xX Magilter geweſen. : 
O wie ſtarck hat Er vnß geſtuͤtzet. wie wol hat 
Er ens mit feinem Gebcth beſchuͤtzet. Jetzund 
aber da Er vmbgefallen iſt / was fónnen wi * 


Jong anders einbilden / alg daß wir mit Ihm | 


Judie.16,v. 26 
& legg: 


fallen werden? SE 

Alß vorzeiten die Phlliſter in dem Haufe 
Dagons verſaͤmlet wahren / lieſſen fie Simſon 
auß dem Gefänguüß holen / daß Er für Ihnen ſpi 
leke. vnd fic ſtelleten Ihn zwiſchen zwo Saulen. Sims 
fon aber ſprach zu dem Knaben / der jhn bey der Hand 
leitet: laß mich / daß ich die Säulen taſte / auff wel⸗ 
chen das Hauß ſtehet / daß ich mich dran lehne, Das 
Hanf aber war voll Männer vnd Weiber. Es mahe 


ren aber der Philiſter Fuͤrſten alle da / vnd auff dem 


Dach bey drey tauſent Mann vnd Weib / die zuſa⸗ 
hen wie Simſon ſpielete. Simſon aber rieff den HEr⸗ 
ren an / vnd ſprach: Herr / HErr / gedencke mein / 


5 g „ RI 4 


| Chriſtliche Leich⸗Predigt. 
vnd ſtaͤrcke mich doch G Ot dißmal / daß ich für 
meine beyde Augen mich eines rechne an den Phili⸗ 
ſtern. Vnd er faſſet die zwo Mittelſaͤulen / cuff wel⸗ 
chen das Hauß geſetzet war / vnnd drauff fich hielt / 
eine in ſeine rechte / die ander in ſeine lincke Hand / 
ond ſprach: Meine Seele ſterbe mit den Philiſtern / 
vnd neiget ſich Fräfftiglich. Da fiel das Hauß auff 
die Fuͤrſten / vnd auff alles Volck / das drinnen war / 
Ildaß der Todten mehr war / die in feinem Tode flur- 
ben / denn die bey ſeinem Leben ſturben. | 
Helffe Gott / daß es bey ens nicht auch 
alſo zugehen moge. Aber leider leider / Ich für: 
chte gar ſehr / daß wir wenig anders zu gewarten 
Ilhaben werden. Vnſere Saule hat GOtt ſchon 
auß dem Angel geruͤcket vnnd vmbgeworffen. 
wird das gantze Gebaͤw nicht vber einen hauffen] 
fallen? fo wird es doch zum wenigſten einen ge- 
faͤhrlichen groſſen Rieß bekommen. 
i Wenn ein Feind ſchon die Mauren cine 
geſchoſſen vnd niedergeleget hat: fo kan ein je⸗ 
der leicht erachten / daß Er in kurgem die Stadt 
4 ran a” ERBEN 1 0 E 
| (Ifo ift es zu Jeriche zugegangen. fobald 
die rada 1 5 ſo bold erficig vas Volt die 
Stadt / ein fealicher ſtracks für ſich. 
Aach leider leider vnſere Maur liegt auch 
ſchon dar nieder. freylich werden wir ons jtzund 
Halle tage, alle funden defuͤrchten muͤſſen / daß 


Jot 6. v. 20. 


TEA dard Dee 


{| 


vnſere Feinde bey ons einbrechen / vnd vns vber⸗ 
waͤltigen werden. | 
I. Und zwar ſolches geben auch 

die Exempel. O wie wol ſtund es in der erſten 
Welt / da die fromẽ Ertzvaͤter Seth / Enoch / Ma⸗ 
: ſthuſalem noch lebten. aber ö wie vbel / b wie vbel 
AT gíeng es ber / da fie toot wahren. GOtt brach 
ie alßbald darauff die Fenſter des Himmels / vnd 
| die Brunnen der Tieffe auff / vnnd richtet eine, 
| ſolche Schwemme auff dem Erdboden an / daß 
alles was ſonſten im trucken einen lebendigen 

Geneſy. & 9 Othem gehabt / darinnen erſauffen ound vmb⸗ 

kommen muͤſſen. ö 


DO wie wol ſtund es in Egypten / da Ja⸗ 
cob vnd Joſtph noch lebten. aber O wie vbel / 
wie bbel gieng es her / da fie todt wahren. der 
enbarmbersige Pharao fing alßbald an das 
ig Volck zu tribultren / vnd fie mit fo harter Ar⸗ 
Vie | = beit zu belegen / daß fie daruͤber hetten Blutt 


ſpeyen mögen: — ; | 
O wie wol ſtund es vmb das Volk BO | | 
tes / da Joſua noch lebte. aber O wie vbel / | 
qwie vbel gieng es zu / da Er todt war. ſo bald 
| . 24. „ 5. e Gluͤck / aller Segen mi | 
bens i | 

| 8 O pie wol / O wie wol ſtund es im Reich 
Iſroel / da der Prophet Samuel noch lebte. aber 

DO wie vbel wie vbel gieng es zu / da Er todt war. 


Dahin gehet es / was GOtt beym Pro: 

pheten Jer emia ſagt: Ploͤtzlich rede ich wider ein lere. 18. v. 7. 
Bolck / daß ichs außrotten / zerbrechen vnd verderben 
wolle. wo ſichs aber bekehret von ſeiner Boßheit / 
darwider ich rede: ſo ſol mich auch rewen das Vn⸗ 
gluͤck / das ich Ihm gedachte zu thun. Zach. f. v. 3. 
| Bekehret euch zu mir / ſo wil ich mich zu euch 

kehren mit Barmhertzigkeit / ſpricht GO TT auch 

beym Propheten Zacharia. 

Als der HErr ſahe / daß ſich die Iſraeli⸗ 
ten demuͤttigten / das iſt / wahre Buſſe thaten / 3 
kam das Wort des HErren zu Semaja dem|* Chrom 7. 
Propheten / vnd ſprach: fte haben fich gedemuͤtti⸗ 
get / darumb wil ich ſie nicht verderben / ſondern wil 
Ihnen Errettung geben, 

Hette die erſte Welt Buſſe gethan / fo het⸗ 
te ſie nicht ſo jaͤmmerlich mit der Suͤndfluth er⸗ 
ſaͤufft werden duͤrffen. | 
| Hetten die Sodomiten Buſſe gethan / ſo wd: 
ren fie nicht fo elendiglich mit Serr vnd Schwe⸗ 
fel vom Himel verderbet vnd verbrefiet worden. 

Die Juden auch waͤren zu Jeruſalem nie⸗ 
mahlen ſo ſchrecklich belagert vnd geaͤngſtet wor⸗ 
den / wenn ſie nur in zeiten Buſſe gethan hetten. 

Derowegen fo thue nu Buſſe /o Menſch / 
thue Buſſe / hue Buſſe / (ſage ich) vnd ſihe i / 
daß du die Straffe / ſo vber ons kommen ſol / 
auch abwenden moͤgeſt. 


. Erie dech Predigt. 


Gen. 7. v. Il. 


Gen. 19.v. 24 


Cij 

iche Leich⸗Predigt 


| hriſtl 
So bald der Prophet Jonas gen Ninſve 
kam / vnd ſagte offentlich: es find noch viertzigta⸗ 
ge / fo wird Ninive untergehen: da glaubten fie anit 
Gott / zogen Saͤcke an / beyde groß vnd klein / vnnd 
| thdten wahre Buſſe. vnnd G Ott rewete des obels / 
das Er jhnen geredt hatte zu thun / vnnd thats nicht. 
| O ihr ſichern / ö jhr vnbußfertigen Welt⸗ 
kinder: heute komme ich auch zu euch auff be⸗ 
fehl meines Gottes. Ich ſchreye euch zu / vnd 
fage: thut Buſſe / denn das Himmelreich iſt nahe 
herbey komen. O leget ab das bundte Frewden kleid 
der fehnöden Wolluſt vnnd Vppigkeit. sicher Hinges, 
gen an den Sack rechtfchaffener Kew vnnd Bußfer⸗ 
tigkeit. ruffet mit den Niniviten zu G Ott / vnnd be⸗ 
kehre (ich ein jeglicher von ſeinem boſen Wege / vnd | 
von dem Frevel feiner Hände: fo wird ſich BOTT} 
wenden von feinem grimmigen Zorn / daß ihr nickt 
verderbet A 2 
Ach daß ich Wafer genung hette in meinem 
Haupte / ond meine Augen Thränen⸗qvelle waren / 
daß ich Tag ond Nacht weinen mochte. alfo klagt 
vnd ſagt Jeremias. E 


Alſo mochte ein jeder vnter vns auch kla 
gen vnd fagen. Denn die Bußthraͤnen allein 
ſind das Waſſer / damit man das angebrandte | 


‘Server des Zornes Gottes dampfen vnd auß 


o 


loͤſchen kan. 


II. Nicht allein aber ſollen wir auff 


== 555 pret Er 


| | Als . zun zeiten des Kõniges | 
Y $ 


; der Lufft / aber leider / leider wir ſehen den a: | 


Wunder / als da man vorzeiten Reuter in der 


bewegen daß wir beteten, auch unter ung foite | 
lederman jederman beten, jederman / jedernian | 
| j E 


 Cpriftliche Leich⸗Predigt 


wahre Buſſe / ſondern wir follen auch auff im 
bruͤnſtiges vnd eyveriges Gebeth bedacht ſeyn. 
Füͤrwar / fuͤrwaͤr / ſo wir jemals vrſach 
gehabt haben zu beten / ſo haben wir jetzund vr⸗ 
ſach genuugſam. Wir haben gehoͤret / daß vn⸗ 
ſers ſeeligen Herren Seelſorgers Todt nichts 
anders bedute als Jam ener vnd Noth. 


Antiochi / ober der Stadt Jeruſalem in der Lufft 
Reuter in guͤldenen Harnifchen mit langen 
Spieſſen in einer Schlacht ordnung geſtanden / 
vnd mit einander ſcharmuziret / And die Juden 
nicht nur da geſtanden wie Roß vnnd Maͤuler / 
vnd haben das Wunderzeichen angeſehen / ſon⸗ 
dern ſie haben ſich auch alsbald zum Gebeth 
gewendet / vnnd hertzlich vmb abwendung der 
Straffe geſeufftzet. Da betet jederman / ſagt die 
Schrifft / daß es ja nichts boͤſes bedeuten ſolte, 
| Wir ſehen jetzund zwar nicht Reuter in 


gen Iſrael vnd feine Reuter da in einem engen 
Sarck liegen. Dieſes / wenn wir es recht anſe⸗ 
hen vnnd betrachten wollen / iſt wol ein fo groß 


Lufft gefeben. fo wir nu gleich keine andere Br- 
fac) hetren zu beben / ſolte ung doch allein dieſes 


„ OU 


Chriftlide Leih-Dredige oo 
folte ſeufftzen / daß fold) Wunderzeichen nichts 
boͤſes bedeuten möchte. a 
Aber ach was thue ich? Ich ermahne a 

ſtettem inſtaͤndigem Gebeth: der gottloſe We 

hauffe hingegen wirfft das Haͤndlein empor / 
jubiliret / vnd ſpricht: Wolher nu / vnnd laſt ong 
wolleben / weils da iſt / vnnd vnſers Leibes brauchen 
weil er jung iſt. Wir wollen vns mit dem beſten Wein 
vnd Salben fuͤllen, Laſt vns die Maͤyenblumen nicht 
verſaͤumen. Laſt ons Kränge tragen von jungen Kos 
en / ehe fie welck werden. Vnſer feiner laß jhm fei⸗ 
len mit prangen / daß man allenthalben ſpuͤren moͤge / 
wo wir froͤlich geweſen ſind. Wir haben doch nicht 

mehr davon denn dag, i 
Ach leider / leider / was fol man der jetzi⸗ 

gen gottloſen Welt vom beten predigen? Ich 

meyne es hat ſich wol mit jhr gebetet. ach E 


as 
* 
— 


de 
ys 
y 


2 


Sap. 2, y, 6. 
7-3 9 


folte man beten? an ſtatt des Bethens fluchet 
man: an ſtatt des Seufftzens ſchilt vnd laͤſtert 
man offters / daß der Himmel daruͤber erzit⸗ 
tern / vnd die Grundfeſte der Erden ſich erſchuͤt⸗ 
tern möchten, f : 

6 Gottloſigkeit! o ſchaͤndliche / o ſchaͤd⸗ 

liche Gottloſigkeit! 

Sage mir doch / ö Menſch / noch einmal: 
was bedeuts / daß vnſer ſeeliger Seelenhirt ſo 
fruͤhzeitiges Todes geſtorben? fein Todt (wie 


Noth 


— — 


wir nun offt gehoret) bedeutet Jammer oom | 


— — — —— SN — 
— -. —j — —Z2—-j 


| 


Er 15 ſie 
: wie ein Bild das keinen tab hat / 
| wie ein Leib fo kein Haupt hat / 
wie ein Bawm ſo keinen Wipffel hat / 
wie ein Strauch fo keine Roſen hat / 
wie ein Af oder Zweig fo weder Bluͤth noch 
Blumen hat. | 
Schmertzlch iſt dieſer Todes fall den klei⸗ 
nen vnerzogenen Kinder kein. Jetzund / leider 
Gott erbarme es / 
| find fie Waͤyßlein wordeh die keinen Vater haben / 


ſie ſind Bienlein worden / die keinen Weyſel haben / 

fie find Schafleinworden / die keinen Hirten haben. 

Der Brunn iſt vertrocknet / auß welchem 

fie Troſt pnd trincken geſchoͤpffet. ach woher 

wollen ſie kuͤnfftig etwas (chopffen e 

Der Bawm iſt weg / der ihnen Schat⸗ 

ten gegeben. ach wo wollen fic kuͤnfftig fiir den | 
ſchweren Creutz⸗wettern vntertretten⸗ 

Der Schild iſt weg mit welchem ſie ha⸗ 
ben verſetzen koͤnnen. ach womit wollen ſie ſich 

t jesund ſchuͤtzen? 

Das Dach iſt weg / welches die groſſen 
Vngluͤcks⸗wetter aufgehalten. O wie wirds 
nu an allen Orthen einſchneyen vnd einregnen. 

f Schmertzlich iſt dieſer Todesfall dem hin⸗ 
terlaſſenen Geſchwiſter / denn ſie haben einen 
8 ‘eal — verlohren. 


Chriſtliche Leich⸗Predigt. 

einen ſolchen Bruder / der bey jhnen Vater⸗ elle 
vertreten. 

einen ſolchen Bruder / der jhnen Liebes gethan 
vnd kein Leides. 

einen ſolchen Bruder / der fie geliebet als fein eis | | 

gen Hertz. 

einen folchen Bruder / der / wenn es moͤglich ges a 
weſen / das Hertz im Leibe mit ihnen getheilet 
hette. ö 


Ja ſchmertzlich if dieſer Todesfall der gan⸗ 
gen Kirchen vnnd Gemeine, der jenige iſt nu 
mehr hinweg / N 
e welcher ober feiner Kirch⸗ſchaͤflein Seelen 

fleißig gewachet. : 
welcher fie auff der Awe göttliches Wortes 
embſig gewevdet. ’ 
welcher fie bey den Troſt⸗ bruͤnnlein des E⸗ 
vangelii trewlich getraͤncket. : 
vnnd welcher fich zum hoͤchſten bemúbet/ fie 
alleſambt in den himliſchen Schafſtall des ewi⸗ 
gen Frewden⸗Lebens einzuführen. N 
ſolte diß alles nicht ſchmertzlich? ſolte 
es nicht knmmerhafftig ſeyn? 
Auober wie dem allem / fo ſchmertzlich vnd 
kummerhafftig es iſt / fo troſtlich iff auch hinge | 
gen diß / was wir heut gehoͤret haben: |} 


EN 


Sol auff des fecligen HERKN Magiltri ' 
Todt 


Sie haben gar wol zu behergigen/was 
Syrach ſagt: Weil der Todte in der Rube iſt / ſo 
Hore auch auff feiner zu gedencken / vnd troͤſte dich wi-] _. 
pee ober ihn / dieweil ſein Geiſt im Friede von hinnen; 
geſchieden iſt. - 
Sie moͤgen jegund mit der Chriſtlichen 
Kirchen ſingen: eee 
Sein Zeit vnd Sterbeſtuͤndlein if jetzt kommen 7 
der HERR hat Ihn genddig weggenommen / 
vnd auß der Angſt die Ihn oͤffters gebiſſen / 
Fa: E gaͤntzlich geriſſen. 
Jetzt iſt Er aller feiner Feinde toben / 
vnd alles Jammers frey vnd vberh oben / 
Nu kan Ihm keine Creatur zuſetzen / 
i : noch etwas letzen. 
Nu Hat Er alles Vngluͤck vberwunden / | 
bey GOtt dem HErrn die rechte Ruh gefunden / 
wornach Er hertzlich als ein Chrift geſtrebet / 
Sees dieweil Er lebet. 


Di 


[la Reg. 22, 20. 


la 


ſchawen geweſen / als hm der Todt felber gewe⸗ 


Chriſtliche Leich⸗ Predigt. 
Wir mogen heut fingen: 


Tu Patriam repetis trifti nos orbe relingois! 
Te tenet aula nitens ‚nos lacrumofa ates! 


Du zeuch von vns ins Land / da Trauren hat ein ende | 
| ns abcr la du hier noch waten im Elende. ö 


Itzt iſt dein Frewdenſitz der klare Hummels ⸗Saal / 
Vir aber find noch hier in voller Augſt vnd Qval. 
Wie ließ GOtt dem fromen Könige Joſia 
durch die Prophetin Hulda ſagen? Ich wil dich 
zu deinen Vaͤtern famlen / daß du mit frieden in dein 
Grab verſamlet werdeſt / vnd deine Augen nicht ſehen 4 
alle das Vngluͤck / das ich vber dieſe Grädte bringen 


wil. 5 
Hier hören wir / daß es BOLL ſelbſten 
dem Könige Sofia als cine groſſe Wolthat an“ 
zeucht / daß Er ihn mit frieden in fein Grab brinell 
gen / vnd für allem Vngluͤck bewahren wolle. 
Ohngefehr funffzehen Jahr nach dieſes 
frommen Koniges Tode iſt das Babyloniſche 
griegs⸗volck herauff komrzen / hat alle Schätze 
fo im Tempel vnd in des Koniges Haufe gefun⸗ 
den / geraubet: das gantze Jeruſalem / alle O- 


berſten, Gewaltigen/Zimmerfeute vnd Schu ies] | 
de weggefuͤhret / vnd niemanden / als allein das 


geringe Bole vbrig gelaſſen. Dieſer groſſe 
Jammer wäre dem Könige viel bitterer anzu⸗ 
t 


N 


Chriſtliche Leich⸗Predigt. 
ſen. drumb hat jhn GOtt denſelben nicht erle⸗ 
ben laſſen / ſondern zuvor in ſein Ruhbettlein 
bringen wollen. 
O freylich / freylich. wol vnnd aber wol 
geſchiehet dem Menſchen / welchen GOtt mit 
frieden in fein Grabekammerlin kriechen / vnd 
ſich verbergen laͤſt. denn da kan jhm kein Leyd 
widerfahren / wenn gleich alles zu druͤmern ge: 
hen ſolte. | 
| Derowegen iſt auch dir wol geſchehen / O 
du ſanfft⸗entſchlaffenes Hertz / du ſeeliger Heng 
“Magilter, der du allda in deinem Sarck, als in 
deinem Faulbettlein für vnſern Augen rubeft. 
Du fuͤhreſt jetzund Davids Triumph Liedlein / 
vnd ſingeſt: Ich lieg vnd Ichlaffe gantz mit frieden: 
denn allein du HErr huffeſt mir / daß ich ſich er wohne. 
trotz fey allem Vngluck gebothen / daß ſich ein 
| cingiges auff deinen Rücken legen / vnnd dich 
preſſen ſolte. Wenn es gleich jetzund lauter giff⸗ 
tige Peſtilentz⸗Pfeile regnete / ſo haͤuffig vnd fo] 
dick / wie zu Konig Davids zeiten / da innerhalb AE 
I dreyen Tagen in die ſiebentzig taufend Menſchen 8 m. 24, .œ I 
daran aufffliegen muſſen: Wenn gleich ſolch GE 
Krieg entſtuͤnde / wie vorzeiten zu Jeruſalem / il 
da in die drenGigmahl hundert tauſend Men⸗ oe ph b 6:11 
ſchen herhalten muſſen: Wen gleich ſolch Hun⸗ aneigi, || 


ger kaͤhme / wie vorzeiten zu Samaria / da die Reg 6.10% 
| Eirern ihre Kinder abſchlgchten vnd een muß 
Ie - | D tty = : fen: ‘ 


Chriſtliche Leich⸗Predigt. 
fen: fa wenn gleich die Welt vntergienge / fo} 
kan doch dich / O du ſeeliger HERR Magiſter, 
kein Vngluͤck treffen: keine Plage kan ſich zu 
deinem Huͤttlein nahen. 
Ey derowegen jhr Betruͤbten / jhr ſolt nicht 
zu ſehr trawren vber ewrem Todten; ſondern 
ſollet vielmehr wuͤntſchen / daß Ihr Ihm nur 
bald nachfolgen moͤget. denn alsdenn werdet 
Ihr auch auß dieſem vngluͤckſeeligen Lermen⸗ 
Hauſe außgefuͤhret / vnd in einen ſolchen ſichern 
vnnd ſeeligen Orth gebracht werden / darinnen 
Ihr für allem Truͤbſal vnd Vnfall verwahret 
fon werdet. Darumb ſeufftzet jhr billich 
In deine Haͤnd vns geben wir / 
O Gott du lieber Vater / 

Denn vnſer Wandel ſteht bey dir / 
Hier wird vns nicht gerathen. 

Weil wir in dieſer Hütten ſeyn / 

Iſt nur Elend / Truͤb ſal vnd Pein / 
Bey dir / bey dir wir Frewd erwarten. 


Aber ſo viel auff dieſes mahl. | 
Concluſio. 
Jer Gerechte kommet omb 


Mond niemand ift/ der es zu Herken neh⸗ 
nd Heilige Leute werden auffgerafft / vnd 


niemand!| —— 


E 
me / v 


| Chriſtliche Leih- Predigt. 
niemand achtet drauff: alto klagte vnnd fagte 
zu feiner zeit der Prophet Eſaias. 

O huͤttet euch / huͤttet euch / lieben Leute / 
daß man nicht jetzo auch vber euch alſo klagen 
dorffe. Ewr trewer wolverdienter Seelſorger 
iſt auch auff⸗ vnd hinweggerafft! O nehmet es 
zu Hertzen! O achtet mit Fleiß darauff! denn 
auff dieſen ſeinen Todt / wird gewiß nichts an⸗ 
ders folgen als Jammer vnd Noth. | 
| Deſſen haben wir angezogen 

Vielfaltige Zeugnuͤſſe / ſo beydes : 
in heiliger gottlicher: vnd auch fonfien 
in andern Schrifften zu finden. 

Wir haben auch angezogen 
vielfaltige arguments vnd Gruͤnde / fo wir ges | 
nommen 
theils von den Ehren⸗Tituln / : 
theils auch von den Exempeln fromer gott⸗ 
fuͤrchtiger Leute. E 


O nehmet es zu Kerken! O 
wahl mit Fleiß darauff: ſage ich noch ein⸗ 
mahl! ö E 
thut wahre ernſte Suffel 
betet fleißig vnd anddchtig! 
thut Buſſe : 
pnd betet 
Ihr alle / die j 


hr fuͤr Jammer vnd 


Noth verwahret ſeyn wolle: 


{ ] 
— ee AP 
Ihr aber / die ihr des ſeeligen Henan! | 
Magiftrı Todt ſo vnmaͤßig betrawret / bedencket / 
daß Er weggerafft vnd verſetzt worden 
| anf dem Leid in die Frewd 
auß dem Tode ins Leben. 
Laſſet derowegen ab von allem Trauren. 
Toner fo Ihr je trawren wollet / fo trawrel nicht 
ober Ihn / ſondern vielmehr ober euch ſelbſten. 
es Er iſt ja in der Frewd: Ihr fend im Leyd. 
Drumb ſeufftzet vnnd wuͤntſchet / daß der lieb⸗ 
reiche GO nicht lange ſeyn / ſondern Euch 
bald nachholen auß dieſein muͤhſeeligen Jam⸗ 
mer⸗Leben auffloͤſen / onud Euch auch verſetzen 


a Chriſtliche Leich⸗Predigt. a 


E 


TE E 


lle : 
in das Leben / welches allein das rechte 
S e DON AE 
in die Herrligkeit / welches allein die 
Ilcchte Herrligkeit iſt. 

The Das verhelffe euch allen CHriſtus JEſus. 
i Das verhelffe auch mir CHriſtus JEſus. 
Hochgelobet vnd geliebet in alle E- | 

wigfeit, A MEN / 


Sait A MEN. 

